recursal/SuperWikiNEXT-32B huggingface dataset:
দ্যা ১২১৩৭/১২১৩৮ **পাঞ্জাব মেইল** ইন্ডিয়ান রেলওয়ের সেন্ট্রাল রেলওয়ে জোন এর একটি সুপারফাস্ট এক্সপ্রেস ট্রেন।

পাঞ্জাব মেইল
ট্রেনটি ভারতের মুম্বাই ও ফিরোজপুর এর মধ্যে চলাচল করে থাকে। ট্রেনটি মুম্বাই সিএসটি হতে ফিরোজপুর যাওয়ার পথে ১২১৩৬ নং ট্রেন এবং ফিরোজপুর হতে পুনরায় মুম্বাই সিএসটিতে ফিরে আসতে ১২১৩৮ নং ট্রেন হিসাবে পরিচালিত হয়ে থাকে। মুম্বাই ও ফিরোজপুর এর মধ্যে দৈনিক নিয়মিত চলাচলকারী দুটি ট্রেন এর মধ্যে এটি একটি। অপর ট্রেনটি হচ্ছে ফিরোজপুর জনতা এক্সপ্রেস।

ইতিহাস
------

এটি ভারতের মধ্যে চলাচলকারী ট্রেন এক্সপ্রেসগুলোর মধ্য অন্যতম প্রাচীন একটি এক্সপ্রেস। এক্সপ্রেসটি ১৯১২ সাল হতে( ১০৫ বছর) ভারতের অভ্যন্তরে চলাচল করে আসছে। ধারণা করা হয় এক্সপ্রেসটির আনুষ্ঠানিক যাত্রা শুরু হয় ১৯১২ সালের ১ জুন। তখন ট্রেনটি পরিচিত ছিলো পাঞ্জাব লিমিটেড হিসাবে এবং প্রাথমিকভাবে ট্রেনটি ব্রিট্রিশ কর্মকর্তা, সিভিল সার্জেন্ট এবং তাদের পরিবারবর্গকে ব্যালার্ড পিয়ার হতে পেশোয়ার এবং দিল্লি ও ভারতের উত্তর পশ্চিম সীমান্তে পরিবহন করত। এই এক্সপ্রেস ট্রেনটি অপর একটি ট্রেন দ্যা গ্রান্ড ট্রাঙ্ক এক্সপ্রেস, যা ১৯২৯ সালের ১ জানুয়ারী হতে চলাচল করে, তা হতেও পুরাতন।
১৯১৪ সালে পাঞ্জাব মেইল এর যাত্রা শুরুর স্টেশন পরিবর্তন করে ভিক্টোরিয়া টার্মিনাস এ নিয়ে যাওয়া হয় এবং পরবর্তী সময়ে ১৯৪৭ সালে ভারত বিভাগের পরে পুনরায় ভারত-পাকিস্তান সীমান্তের ফিরোজপুরে নিয়ে আসা হয়।

কোচসমূহ
-------

বর্তমানে দ্যা ১২১৩৭/১২১৩৮ পাঞ্জাব মেইল এর ১টি এসি ফার্স্ট ক্লাস কাম এসি ২ টিয়ার কোচ, ১ টি এসি ২ টিয়ার কোচ, ১ টি এসি ২ কাম এসি ৩ টিয়ার কোচ, ৫ টি এসি ৩ টিয়ার কোচ, ১০ টি স্লীপার ক্লাস কোচ, ৩ টি সাধারণ আনরিজার্ভড কোচ এবং ১ টি প্যানট্রি কার রয়েছে।

ভারতের অধিকাংশ ট্রেন সার্ভিসের ক্ষেত্রেই অবশ্য প্রয়োজনের উপর নির্ভর করে ভারতীয় রেলওয়ে ট্রেনের কোচ কম্বিনেশনের উপর যে কোনও পরিবর্তন আনতে পারে।

পাঞ্জাব মেইল অবশ্য একটি রেলওয়ে মেইল কোচও পরিবহন করে থাকে। আর এ কারণেই এক্সপ্রেসটির নামের সাথে মেইল শব্দটি যু্ক্ত হয়েছে।

সার্ভিস
-------

পাঞ্জাব মেইল ১২১৩৭ নং ট্রেনটি ৩৪ ঘণ্টা ০০ মিনিটে ১৯৩০ কিলোমিটার(৫৬.৭৬ কিমি/ঘণ্টা) পথ অতিক্রম করে এবং পাঞ্জাব মেইল ১২১৩৮ নং ট্রেনটি ৩৩ ঘণ্টা ৫৫ মিনিটে ১৯৩০ কিলোমিটার(৫৬.৯০ কিমি/ঘণ্টা) পথ অতিক্রম করে।

ইন্ডিয়ান রেলওয়ের নিয়মানুসারে যেহেতু ট্রেনটির গড় গতি ৫৫ কিমি/ঘণ্টা(৩৪ মাইল/ঘণ্টা), তাই এটিকে সুপারফাস্ট এক্সপ্রেস ট্রেন এর মধ্যে অন্তর্ভুক্ত করা হয়।

ব্যবহৃত ইঞ্জিন
--------------

পূর্বে ট্রেনটিকে ৩ টি লোকোমোটিভ পরিচালনা করত। একটি ডুয়েল ট্রাকশন ডাব্লিউসিএএম ৩ ইঞ্জিন ট্রেনটিকে মুম্বাই সিএসটি হতে ইগতপুরি পর্যন্ত নিয়ে যেত। এরপর ঘাজিয়াবাদ হতে একটি ডাব্লিউএপি ৪ ইঞ্জিন ট্রেনটিকে নয়া দিল্লি পর্যন্ত নিয়ে যেত এবং শেষ পর্যন্ত একটি ডাব্লিউডিপি ৪ ইঞ্জিন ট্রেনটিকে ভগত কি কথি হতে বাকি পথ নিয়ে গিয়ে এর শেষ স্টেশন ফিরোজপুর ক্যান্টনমেন্ট এ পৌঁছাতো।

সেন্ট্রাল রেলওয়ে ২০১৫ সালের ৬ জুন এর এসি-ডিসি কনভারশন সম্পন্ন করার পর বর্তমানে ট্রেনটি মুম্বাই সিএসটি হতে একটি ডাব্লিউএপি ৪ ইঞ্জিন দ্বারা নয়া দিল্লি পর্যন্ত পরিচালিত হয় এবং একটি ডাব্লিউডিপি ৪ লোকোমোটিভ দ্বারা ভগত কি কথি হতে এর শেষ গন্তবব্যস্থল ফিরোজপুর ক্যান্টনমেন্ট পর্যন্ত পরিচালিত হয়।

তথ্যসূত্র
---------

1. ↑  "Punjab Mail"। IRFCA। সংগ্রহের তারিখ ৮ জুলাই ২০১৭। [*স্থায়ীভাবে অকার্যকর সংযোগ*]

বহিঃসংযোগ
---------

* Cleartrip.com - Punjab Mail (12137)  ওয়েব্যাক মেশিনে আর্কাইভকৃত ৫ এপ্রিল ২০১৬ তারিখে
**মার্সেল লিচাউ হ্যানসেন** (জন্ম ২ অক্টোবর, ১৯৬৫), **আমাগার ম্যান** নামেই বেশি পরিচিত, একজন ডেনীয় ধারাবাহিক ধর্ষক এবং দুবার দোষী সাব্যস্ত খুনি যিনি কোপেনহেগেন সিটিতে একটি ডাকাতি এবং একটি খুনের জন্য যাবজ্জীবন কারাদণ্ডে দণ্ডিত হন। রায়টি আসে ২২ ডিসেম্বর, ২০১১ তারিখে। হ্যানসেন ছয়টি ধর্ষণের জন্যও দোষী সাব্যস্ত হয়েছেন, যার মধ্যে একটি ছিল চারগুণ ধর্ষণ, যা ১৬ ফেব্রুয়ারি, ১৯৮৭ থেকে ২৫ সেপ্টেম্বর, ২০১০ সালের মধ্যে সংঘটিত হয়েছিল।

হ্যানসেন ২রা অক্টোবর, ১৯৬৫-এ জন্মগ্রহণ করেন, তিনি আমাগারের ড্রেগারের টিলবার্গ অ্যালেতে বেড়ে ওঠেন। তিনি টার্নবির স্কেলগার্ডসকোলেনে যোগদান করেন এবং পরে ১৯৮৮ সালে একটি অল্পবয়সী বান্ধবীর সাথে কাস্ট্রুপে তার একটি পরিবার ছিল। তারা কখনই বিয়ে করেনি এবং ২০০৭ সালে প্রায় ২০ বছরের সহবাসের পরে আলাদা হয়ে যায়। দম্পতির দুটি ছেলে রয়েছে।

তথ্যসূত্র
---------

1. ↑  Iversen, Kasper (ডিসেম্বর ১৯, ২০১১)। "The Amager Man: A Scary Ordinary Family Father"। *Politiken*। নভেম্বর ৯, ২০২০ তারিখে মূল থেকে আর্কাইভ করা।
2. ↑  Bundgaard, Maria (ডিসেম্বর ২২, ২০১১)। "Amager man gets life in prison"। TV 2 Nyhederne। মার্চ ১৮, ২০১৩ তারিখে মূল থেকে আর্কাইভ করা।
3. ↑  Line Prasz, Niels Holst (ডিসেম্বর ২২, ২০১১)। "The Amager Man got life imprisonment"। Politiken। নভেম্বর ৯, ২০২০ তারিখে মূল থেকে আর্কাইভ করা।
4. ↑  Pedersen, Thea (নভেম্বর ২, ২০১১)। "Marcel's Blue Book"। Ekstra Bladet।

গ্রন্থপঞ্জি
-----------

* *The case of the Amager Man - The hunt for a serial offender* (ed.: Claus Buhr and Vicki Therkildsen – Gyldendal (2012). আইএসবিএন ৮৭-০২-১৩০১৮-১

বহিঃসংযোগ
---------

* মার্সেল হ্যানসেনের অপরাধের মানচিত্র
এটি গ্রেগরীয় বর্ষপঞ্জী অনুযায়ী ৬৭০-এর দশক। এটি শুরু হয়েছে ১লা জানুয়ারি, ৬৭০ থেকে এবং শেষ হয়েছে ৩১ ডিসেম্বর, ৬৭৯ তারিখে।

ঘটনা
----

### ৬৭০

এই অনুচ্ছেদটি ৬৭০ থেকে অন্তর্ভুক্ত করা। (সম্পাদনা | ইতিহাস) ==== জানুয়ারি-মার্চ ====

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৬৭১

এই অনুচ্ছেদটি ৬৭১ থেকে অন্তর্ভুক্ত করা। (সম্পাদনা | ইতিহাস) ==== স্থানভিত্তিক ====

###### ইউরোপ

* পার্কটারিট নির্বাসন থেকে ফিরে এসে রাজ্য উদ্ধার করেন। রাজা প্রথম গ্রিমল্ডের মৃত্যুর পর সেখানে রাজত্ব করছিলেন তাঁর পুত্র গ্যারিবাল্ড। এই তরুণ রাজাকে ক্ষমতাচ্যুত করে পার্কটারিট বর্তমান ইতালিতে অবস্থিত লম্বার্ড রাজ্যের নতুন শাসক হিসেবে অধিষ্ঠিত হন। রাজত্বকালে ক্যাথলিসিজমকে সরকারি ধর্মের স্বীকৃতি দিলেও তিনি পোপের অধীনত্ব স্বীকার করেন নি।

গ্রিমল্ডের সমাধি রয়েছে মিলান শহরের অ্যামব্রোজিও গির্জায়।

###### ব্রিটেন

* ব্যাটল অব টু রিভারস: পার্থ, (স্কটল্যান্ড) এর কাছে মনক্রিফ দ্বীপের সন্নিকটে নর্দাম্ব্রিয়ার রাজা এগফ্রিথ, রাজা ষষ্ঠ ড্রেস্টের নেতৃত্বে পিক্টদের পরাজিত করেন।

যুদ্ধের পরবর্তী ১৪ বছর পিক্টদের কাটাতে হয় দাস হিসেবে।

###### এশিয়া

* ইজিং নামক চীনা বৌদ্ধ ভিক্ষু নৌপথে হোয়াংহো থেকে ইন্দোনেশিয়ার তৎকালীন আংশিক বৌদ্ধ রাজ্য শ্রীবিজয়ের রাজধানী প্যালেমবাঙ এ ভ্রমণ করেন। পরবর্তী ছয় মাস তিনি সেখানে সংস্কৃত ব্যাকরণ ও মালয় ভাষা শেখেন।
* জুন ১০ - সম্রাট তেনজি রোকুকু নামক একটি জলঘড়ি জনসমক্ষে আনেন। ঘণ্টা হিসেবে সময় দেখানো এই ঘড়িটি জাপানের ওৎসু শহরে রাখা আছে।

* তাং পূর্বাঞ্চলীয় শান্তিরক্ষা অঞ্চল থেকে প্রাক্তন বায়েকজে রাজ্যের রাজধানী সাবি কে ছিনিয়ে নেয় সিলা।

### ৬৭২

এই অনুচ্ছেদটি ৬৭২ থেকে অন্তর্ভুক্ত করা। (সম্পাদনা | ইতিহাস) ==== জানুয়ারি-মার্চ ====

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৬৭৩

এই অনুচ্ছেদটি ৬৭৩ থেকে অন্তর্ভুক্ত করা। (সম্পাদনা | ইতিহাস) ==== জানুয়ারি-মার্চ ====

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৬৭৪

এই অনুচ্ছেদটি ৬৭৪ থেকে অন্তর্ভুক্ত করা। (সম্পাদনা | ইতিহাস) ==== জানুয়ারি-মার্চ ====

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৬৭৫

এই অনুচ্ছেদটি ৬৭৫ থেকে অন্তর্ভুক্ত করা। (সম্পাদনা | ইতিহাস) ==== জানুয়ারি-মার্চ ====

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৬৭৬

এই অনুচ্ছেদটি ৬৭৬ থেকে অন্তর্ভুক্ত করা। (সম্পাদনা | ইতিহাস) ==== জানুয়ারি-মার্চ ====

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৬৭৭

এই অনুচ্ছেদটি ৬৭৭ থেকে অন্তর্ভুক্ত করা। (সম্পাদনা | ইতিহাস) ==== জানুয়ারি-মার্চ ====

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৬৭৮

এই অনুচ্ছেদটি ৬৭৮ থেকে অন্তর্ভুক্ত করা। (সম্পাদনা | ইতিহাস) ==== জানুয়ারি-মার্চ ====

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৬৭৯

এই অনুচ্ছেদটি ৬৭৯ থেকে অন্তর্ভুক্ত করা। (সম্পাদনা | ইতিহাস) ==== জানুয়ারি-মার্চ ====

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

1. ↑  Brown, T. S.। *The New Cambridge Medieval History: II. c. 700 - c. 900*। পৃষ্ঠা 321।
2. ↑  Fraser, James E. (2006). "The Pictish Conquest", p.59
3. ↑  Colgrave, Bertram (1927). "The Life of Bishop Wilfrid", Cambridge University. আইএসবিএন ৯৭৮-০৫২১-৩১৩৮৭-২
4. ↑  "Why is June 10 known as Time Memorial Day?"। Seiko Institute of Horology। ফেব্রুয়ারি ১২, ২০১২ তারিখে মূল থেকে আর্কাইভ করা। সংগ্রহের তারিখ ২০১২-০৪-১৭।
**ঝুমকা** হল ভারতীয় উপমহাদেশের মহিলাদের দ্বারা পরিধান করা কানের দুলের একটি প্রকার।

মুঘল সাম্রাজ্যের অধীনে, খারানপুল ঝুমকা একটি একক গয়না হিসাবে বিবর্তিত হয়েছিল, যেটি এখনও তার ঘণ্টার আকৃতি বজায় রেখেছে। ঝুমকা, ঝুমকি নামেও পরিচিত, গহনাটি ভারত, পাকিস্তান ও বাংলাদেশের ইতিহাস জুড়ে ঈপ্সিত কানের দুল হিসাবে নিজের মর্যাদা বজায় রেখেছে।

ইতিহাস
------

### উৎস

এই জনপ্রিয় কানের দুল শৈলীর উৎস চোল রাজবংশের প্রাচীন মন্দিরের মূর্তিগুলিকে মনে করা যেতে পারে (অর্থাৎ এগুলি ৩০০ খ্রিস্টপূর্বাব্দের মতো পুরানো হতে পারে)। দ্বিতীয় প্রজন্মের গহনাকার ফ্লেউর ভ্যান গেলদারের মতে, মন্দিরের দেবতাদের শ্রদ্ধা প্রদর্শনের জন্য তাঁদের গহনা দিয়ে সাজানো হত। এর ফলস্বরূপ, ঐতিহ্যবাহী মন্দিরের নৃত্যশিল্পীরাও মন্দিরের দেব-দেবী প্রতিমাতে সজ্জিত একই ধরনের গহনা পরিধান করতে শুরু করেছিলেন।

### মুঘল যুগে বিবর্তিত

মুঘল/আধুনিক ঝুমকা
দক্ষিণ ভারতে উৎপত্তির পর, ঝুমকা কানের দুল হিসাবে দেশব্যাপী গ্রহণযোগ্যতা লাভ করে, বিশেষ করে রাজপরিবার থেকে — কিন্তু প্রত্যেকেই তাদের নিজস্ব স্বাক্ষর শৈলী তৈরি করতে ঘণ্টার আকারকে অভিযোজিত করেছিল। ভেতর থেকে ফাঁপা হওয়ার ফলে ঝুমকা তার অন্যান্য গহনার তুলনায় হালকা ছিল।

গহনা নকশাকার নোয়েল ভ্যান গেল্ডার ব্যাখ্যা করেছেন যে কীভাবে মুঘলরা মুক্তা, কাটা হীরা এবং মূল্যবান রত্নপাথর সমন্বিত একটি স্থুলশীর্ষ পেরেক বৈশিষ্ট্যযুক্ত কানফুল (কানের ফুল) বা কর্ণফুলকে বিয়েতে ব্যবহার করেছিল। এটি প্রায়শই সানকালি নামক একটি অলঙ্কারিক চেইন দিয়ে পরিধান করা হত, যা চুলের মধ্যে চলে যেত যেখানে এটি একটি ছোট হুক দিয়ে আটকানো হত — আজ আমরা এটিকে গম্বুজ সহ ঝুমকা হিসাবে জানি। রাজস্থানের বদনোরের রানী অর্চনা কুমারী সিং উল্লেখ করেছেন যে মুঘল যুগের ঝুমকাগুলি মূলত বেল-আকৃতির ছিল, যার সঙ্গে সোনায় কাটা হীরার পাশাপাশি মুক্তো ঝুলানো লম্বা রেশম দিয়া শোভিত করা হত। "এটি কেবল একটি হুক দিয়ে কানে পরার ব্যবস্থা ছিল। পরে তারা গম্বুজটিকে কর্ণফুলের সাথে একত্রিত করে ঝুমকাকে বর্তমান সময়ের অভিযোজন প্রদান করে।"

জনপ্রিয় মাধ্যমে
----------------

হিন্দি চলচ্চিত্র ‘মেরা সায়া’ ১৯৬৬ সালে মুক্তি পায়। এই চলচ্চিত্রে মুখ্য অভিনেত্রীর ‘ঝুমকা’ হারিয়ে ফেলের বিষয়ে ‘বরেলিকে বাজার মে’ শিরোনামের একটি গান (বাংলায় আমরা যে কানের দুলকে ঝুমকো বলি) রয়েছে।

এছাড়াও, ২০২০ সালে বরেলিতে লখনৌ-দিল্লি হাইওয়ের পাশে ১৪ ফুট উঁচু একটি দণ্ডের উপরে ২৭২ কিলো ওজনের, রঙবেরঙের পাথর বসানো পিতলের ঝুমকা স্থাপন করা হয়। ঝুমকায় এলাকার বিখ্যাত জরির কাজ ব্যবহার করা হয়েছে।

তথ্যসূত্র
---------

1. ↑  JAGANNATHAN, SHAKUNTHALA। "TRADITIONAL JEWELRY OF INDIA"। *University of Chattanooga*। ৪ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ২ ফেব্রুয়ারি ২০২২।
2. 1 2  "Tracing the Evolution of the Jhumka"। সংগ্রহের তারিখ ২ ফেব্রুয়ারি ২০২২।
3. 1 2  "'ঝুমকা গিরা রে'… বরেলি ফিরে পেল তার সম্পদ!"। bengali.indianexpress.com। ১০ ফেব্রুয়ারি ২০২০। সংগ্রহের তারিখ ২ ফেব্রুয়ারি ২০২২।
**ডেভিড হেইডেন ব্রেইন** (ইংরেজি: David Brain; জন্ম: ৪ অক্টোবর, ১৯৬৪) দক্ষিণ রোডেশিয়ার সলসবারি এলাকায় জন্মগ্রহণকারী প্রথিতযশা ও সাবেক জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। ১৯৯২ থেকে ১৯৯৫ সময়কালে সংক্ষিপ্ত সময়ের জন্যে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর জিম্বাবুয়ীয় ক্রিকেটে ম্যাশোনাল্যান্ড দলের প্রতিনিধিত্ব করেন। দলে তিনি মূলতঃ বামহাতি ফাস্ট-মিডিয়াম বোলিং করতেন। এছাড়াও, ডানহাতে নিচেরসারিতে ব্যাটিং করতেন **ডেভিড ব্রেইন**।

খেলোয়াড়ী জীবন
---------------

১৯৮৬-৮৭ মৌসুম থেকে ১৯৯৫-৯৬ মৌসুম পর্যন্ত ডেভিড ব্রেইনের প্রথম-শ্রেণীর খেলোয়াড়ী জীবন চলমান ছিল। দীর্ঘদেহী ডেভিড ব্রেইন মূলতঃ বামহাতি সিম বোলার হিসেবে খেলতেন। সচরাচর উইকেট বরাবর বোলিং করতেন। তবে, নিচেরসারির ব্যাটসম্যানদের বিপক্ষে আক্রমণাত্মক ভঙ্গীমায় অগ্রসর হতেন।

সমগ্র খেলোয়াড়ী জীবনে নয়টিমাত্র টেস্ট ও তেইশটি একদিনের আন্তর্জাতিকে অংশগ্রহণ করেছেন ডেভিড ব্রেইন। ৭ নভেম্বর, ১৯৯২ তারিখে হারারেতে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। ১৫ ফেব্রুয়ারি, ১৯৯৫ তারিখে একই মাঠে সফরকারী পাকিস্তানের বিপক্ষে সর্বশেষ টেস্টে অংশ নেন তিনি।

ক্লাব ক্রিকেটে বেশ ভালো খেললেও ১৯৯২ সালের ক্রিকেট বিশ্বকাপে জিম্বাবুয়ে দলে অংশগ্রহণ করা থেকে বঞ্চিত হন। কিন্তু, পরের বছরই টেস্ট দলে জায়গা করে নেন। নিউজিল্যান্ডের বিপক্ষে খুবই ভালোমানের বোলিংশৈলী উপহার দেন।

১৯৯৩-৯৪ মৌসুমে পাকিস্তান গমন করেন। এ সফরেও নিজেকে মেলে ধরতে সচেষ্ট হন। দুই টেস্টে ১৫.৩৩ গড়ে ১২ উইকেট পেয়েছিলেন। এর পরের মৌসুমেই পাকিস্তান দল জিম্বাবুয়ে গমন করে। জিম্বাবুয়ের ইতিহাসের প্রথম টেস্ট বিজয়ে প্রভূত ভূমিকা রাখেন।

সবেমাত্র আন্তর্জাতিক ক্রিকেটে খেলা শুরু করলেও পারিবারিক হার্ডওয়্যার ব্যবসায় জড়িয়ে পড়েন। ফলশ্রুতিতে, খেলার জগৎ থেকে তাকে দ্রুত চলে যেতে হয়।

তথ্যসূত্র
---------

1. ↑  Cricinfo

আরও দেখুন
---------

* পমি এমবাঙ্গা
* গেভিন ব্রায়ান্ট
* মনিকাল্যান্ড ক্রিকেট দল
* জিম্বাবুয়ের টেস্ট ক্রিকেটারদের তালিকা
* ১৯৯২-৯৩ ভারত ক্রিকেট দলের জিম্বাবুয়ে সফর
* জিম্বাবুয়ের একদিনের আন্তর্জাতিক ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে ডেভিড ব্রেইন উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে ডেভিড ব্রেইন  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
এটি গ্রেগরীয় বর্ষপঞ্জী অনুযায়ী ৬৮০-এর দশক। এটি শুরু হয়েছে ১লা জানুয়ারি, ৬৮০ থেকে এবং শেষ হয়েছে ৩১ ডিসেম্বর, ৬৮৯ তারিখে।

ঘটনা
----

### ৬৮০

এই অনুচ্ছেদটি ৬৮০ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

* ১০ই অক্টোবর - ইসলাম ধর্মের অন্যতম প্রধান কারবালার যুদ্ধ সংঘটিত হয়।

### ৬৮১

এই অনুচ্ছেদটি ৬৮১ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৬৮২

এই অনুচ্ছেদটি ৬৮২ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৬৮৩

এই অনুচ্ছেদটি ৬৮৩ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৬৮৪

এই অনুচ্ছেদটি ৬৮৪ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৬৮৫

এই অনুচ্ছেদটি ৬৮৫ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৬৮৬

এই অনুচ্ছেদটি ৬৮৬ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৬৮৭

এই অনুচ্ছেদটি ৬৮৭ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৬৮৮

এই অনুচ্ছেদটি ৬৮৮ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৬৮৯

এই অনুচ্ছেদটি ৬৮৯ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

1. ↑  Western-Islamic Calendar Converter
2. ↑  Gregorian-Hijri Dates Converter[*স্থায়ীভাবে অকার্যকর সংযোগ*]
**ডেভিড প্যাকার্ড** (৭ সেপ্টেম্বর ১৯১২ - ২৬ মার্চ ১৯৯৬) একজন মার্কিন প্রকৌশলী ও ব্যবসায়ী। তার জন্মস্থান যুক্তরাষ্ট্রের কলোরাডো অঙ্গরাজ্যের পুয়েবলো শহরে। তিনি ১৯৩৯ সালে উইলিয়াম হিউলেট-র সাথে যৌথভাবে হিউলেট প্যাকার্ড কোম্পানি প্রতিষ্ঠা করেন।

জীবন ইতিহাস
-----------

প্যাকার্ড ১৯৩৪ সালে স্ট্যানফোর্ড বিশ্ববিদ্যালয় থেকে বি. এ. ডিগ্রী লাভ করেন। নিউইয়র্ক 'র Schenectady তে অবস্থিত **জেনারেল ইলেক্ট্রিক কোম্পানি** তে কিছুদিন কাজ করেন। ১৯৩৮ সালে স্ট্যানফোর্ডে ফিরে আসেন এবং তড়িৎ প্রকৌশলীর ডিগ্রী অর্জন করেন। ১৯৩৯ সালে তিনি উইলিয়াম হিউলেটের সাথে যৌথভাবে হিউলেট প্যাকার্ড কোম্পানি প্রতিষ্ঠা করেন। প্যাকার্ডের গ্যারেজে তারা কাজ শুরু করেন এবং তখন তাদের মূলধন ছিল মাত্র ৫৩৮ ডলার। এই কোম্পানিতে প্যাকার্ড একজন সুদক্ষ প্রশাসক এবং হিউলেট একজন প্রাজ্ঞ উদ্ভাবকের ভূমিকা পালন করেন। ফলে অচিরেই হিউলেট-প্যাকার্ড পৃথিবীর সর্ববৃহৎ তড়িৎ যণ্ত্রপাতি প্রতিষ্ঠানে পরিণত হয়। ডেভিড প্যাকার্ড হিউলেট-প্যাকার্ড কোম্পানিতে বিভিন্ন দায়িত্ব পালন করেন :-১৯৪৭ থেকে ১৯৬৪ : সভাপতি (President), ১৯৬৪ থেকে ১৯৬৮ : প্রধান নির্বাহী কর্মকর্তা, ১৯৬৪ থেকে ১৯৬৮ : বোর্ডের চেয়ারম্যান, ১৯৭২ থেকে ১৯৯৩ : বোর্ডের চেয়ারম্যান,১৯৬৮ সালে যুক্তরাষ্ট্রের তৎকালীন রাষ্ট্রপতি রিচার্ড নিক্সন প্যাকার্ডকে প্রতিরক্ষা বিষয়ক **ডেপুটি সেক্রেটারি** পদে মনোনয়ন দেন। তখন প্রতিরক্ষা বিষয়ক সচিব ছিলেন **মেলভিন লেয়ার্ড**। এ সময় তিনি এফ ১৬ ও এ ১০, এ দুটি যুদ্ধবিমানের উপর সফল সমীক্ষা চালান।১৯৭১ সালে তিনি হিউলেট প্যাকার্ড কোম্পানির কাজ থেকে অবসর নেন এবং পরবর্তী বছরই আবার যোগদান করেন।৭০ ও ৮০ 'র দশক জুড়ে তিনি হোয়াইট হাউস 'র প্রতিরক্ষা ব্যবস্থাপনা বিষয়ক উপদেষ্টা ছিলেন।

সম্মাননা
--------

ডেভিড প্যাকার্ড ১৯৮৮ সালে ন্যাশনাল মেডেল অব টেকনোলজি লাভ করেন।

তথ্যসূত্র
---------

1. ↑

আরও দেখুন
---------

* হিউলেট প্যাকার্ড কোম্পানি
* উইলিয়াম হিউলেট

বহিঃসংযোগ
---------

* David Packard obituary from www.obits.com, with link to William Hewlett obituary as well
* Official biography at HP site
* Official biography at Monterey Bay Aquarium Research Institute

| ব্যবসা অবস্থান |
| --- |
| **নতুন পদবী** | **সভাপতি হিউলেট-প্যাকার্ড**১৯৪৭–১৯৭১ | উত্তরসূরীWilliam Hewlett |
| **Chief Executive Officer of Hewlett-Packard**1964–1971 |
| **Chairman of Hewlett-Packard**1964–1993 | উত্তরসূরীLewis E. Platt |
|
| রাজনৈতিক দপ্তর
 |
|
| পূর্বসূরীPaul Nitze | **United States Deputy Secretary of Defense**1969–1971 | উত্তরসূরীKenneth Rush |
|
**তালহা মসজিদ** বা **কুব্বাত তালহা** (আরবি: قبة طلحة‎, প্রতিবর্ণী. **কুব্বাত Ṭalḥah**‎) ইয়েমেনের প্রাচীনতম মসজিদগুলোর মধ্যে একটি। উসমানীয় সাম্রাজ্যের ইয়েমেন দখলের পর ১৬১৯ থেকে ১৬২০ সাল পর্যন্ত উসমানীয় ওয়ালি **হাদজি মেহমেদ পাশা**র আদেশে মসজিদটি নির্মাণ করা হয়। মসজিদের মিনারটিও একই সময়ে নির্মিত হয়েছিল।

ইতিহাস
------

১৮৩১ এবং ১৮৩২ সালে **আল-মুতাওয়াক্কিল আহমদের** পুত্র **ইমাম আল-মাহদি আবদুল্লাহ**র আদেশে মসজিদটি আংশিকভাবে পুনরুদ্ধার করা হয়।

তালহা মসজিদটি আল-বাকিরিয়া মসজিদ নির্মাণের ২৩ বছর পরে নির্মিত হয়েছিল। নির্মাণের সময় একই শৈলীগত বৈশিষ্ট্য ব্যবহার করা হয়েছিল।

আল-বাকিরিয়া মসজিদের মতো, এটিও উসমানীয় স্থাপত্যের একটি উদাহরণ, যা সফলভাবে ওসমানীয় সাম্রাজ্য এবং ইয়েমেন-এর বিভিন্ন স্থাপত্য শৈলীকে একত্রিত করেছে।

মসজিদটি একটি কমপ্লেক্স যেখানে একটি প্রার্থনা হল, মিনার, উঠান, গোসলের জন্য কক্ষ, সুইমিং পুল এবং ধর্মশালা রয়েছে।

বিবরণ
-----

তাহলা মসজিদের প্রবেশদ্বার ও গম্বুজের দৃশ্য।
মসজিদের প্রবেশপথের পূর্বে চার গম্বুজ বিশিষ্ট দুটি খিলানযুক্ত ওয়াকওয়ে রয়েছে। মসজিদের নামাজের হল আয়তক্ষেত্র আকৃতির।

প্রার্থনা হলের অর্ধবৃত্তাকার গম্বুজটি স্টুকো দ্বারা সজ্জিত এবং একটি অষ্টভুজাকার ড্রামের উপর স্থির। এটি চারটি অষ্টভুজাকার কোণার টাওয়ার দ্বারা বেষ্টিত। এছাড়াও এটি স্টুকো দ্বারা সজ্জিত।

কেন্দ্রের ড্রামের প্রতিটি মুখের একটি খিলানযুক্ত জানালা রয়েছে যা প্রার্থনা হলের আলোর একটি অতিরিক্ত উৎস হিসাবে কাজ করে। তালহা মসজিদের প্রার্থনা কক্ষে আল-বাকিরিয়া মসজিদের ঐতিহ্যগত ইয়েমেনি মসজিদের কাঠের ছাদ রয়েছে।

মিনারটি প্রার্থনা কক্ষের পাশে, দক্ষিণ-পূর্ব কোণে অবস্থিত। এটি একটি আয়তক্ষেত্রাকার ভিত্তির উপর দাঁড়িয়ে আছে।

তালহা মসজিদ সানার পশ্চিম অংশে অবস্থিত।

তথ্যসূত্র
---------

1. 1 2 3 4 5 6 7  "Qtvty club. Информационный портал о Йемене. Мечеть Тахла в Сане."। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**ছয়ঘোরিয়া গ্রাম পঞ্চায়েত** হল বনগাঁ পঞ্চায়েত সমিতির অন্তর্গত ১৬ টি গ্রাম পঞ্চায়েতের একটি। এটি বনগাঁ মহকুমার অন্তর্ভুক্ত। এর প্রশাসনিক ভবন ও সদর দপ্তর ছয়ঘোরিয়া গ্রামে অবস্থিত৷ মোট ৭ টি গ্রাম নিয়ে ছয়ঘোরিয়া গ্রাম পঞ্চায়েত গঠিত।

প্রশাসনিক গঠন
-------------

৭ টি গ্রাম নিয়ে ছয়ঘোরিয়া গ্রাম পঞ্চায়েত গঠিত। গ্রামগুলি হল -

* ছাইঘরিয়া
* হরিদাসপুর
* জয়ন্তীপুর
* খলিতপুর
* খলিতপুর চাক
* নড়হরিপুর
* পিরোজপুর

জনসংখ্যা
--------

২০১১ সালের আদমশুমারি অনুযায়ী ছয়ঘোরিয়া গ্রাম পঞ্চায়েতের মোট জনসংখ্যা ছিল ২২,৮৪২ জন। মোট জনসংখ্যার মধ্যে জন ১১,৬৮৫ জন পুরুষ ও ১১,১৫৭ জন নারী।

 
### ভাষা

ছয়ঘোরিয়া গ্রাম পঞ্চায়েতের সরকারি ভাষা হল বাংলা। ইংরেজি হল এই গ্রাম পঞ্চায়েতের সহকারী সরকারি ভাষা। গ্রাম পঞ্চায়েতে বসবাসকারী সকলের মাতৃভাষা বাংলা।

অর্থনীতি
--------

এই গ্রাম পঞ্চায়েতের অর্থনীতি কৃষি নির্ভর। ধান ও পাট এখানকার প্রধান অর্থকরী ফসল। এছাড়াও এখানে প্রচুর পরিমাণে সবজি উৎপাদিত হয়।

তথ্যসূত্র
---------

1. ↑  ?
2. ↑

বহিঃসংযোগ
---------

| * দে
* স
 বনগাঁ মহকুমার গ্রাম পঞ্চায়েতসমূহ |
| --- |
| বাগদা | 
* অশ্ৰু
* হেলেঞ্চা
* মালিপোতা
* বাগদা
* কোনিয়ারা ১
* রাঙ্গঘাট
* বায়রা
* কোনিয়ারা ২
* সিন্দ্রানী

 |
| বনগাঁ | 
* 
* ছয়ঘোরিয়া
* গাঁড়াপোতা
* কালুপুর
* বৈরামপুর
* ধরম পুকুরিয়া
* ঘাটবাঁওর
* পল্লা
* চৌবেরিয়া ১
* দিঘারী

 |
| গাইঘাটা | 
* চাঁদপাড়া
* ফুলসারা
* জলেশ্বর ২
* সুটিয়া
* ধর্মপুর ১
* ইছাপুর ১
* ঝাউডাঙ্গা
* ধর্মপুর ২
* ইছাপুর ২
* রামনগর
* ডুমা
* জলেশ্বর ১
* শিমুলপুর

 |
**মার্টিন অ্যান্ড্রু হ্যানলি** (ইংরেজি: Martin Hanley; জন্ম: ১০ নভেম্বর, ১৯১৮ - মৃত্যু: ২ জুন, ২০০০) কেপ প্রদেশের আলিওয়াল নর্থ এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৪০-এর দশকের শেষদিকে অত্যন্ত সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্স ও বর্ডার দলের প্রতিনিধিত্ব করেন। দলে তিনি মূলতঃ ডানহাতে অফ ব্রেক বোলিং করতেন। এছাড়াও, ডানহাতে নিচেরসারিতে ব্যাটিং করতেন **মার্টিন হ্যানলি**।

প্রথম-শ্রেণীর ক্রিকেট
---------------------

১৯৩৯-৪০ মৌসুম থেকে ১৯৫৩-৫৪ মৌসুম পর্যন্ত মার্টিন হ্যানলি’র প্রথম-শ্রেণীর খেলোয়াড়ী জীবন চলমান ছিল। জীবনের কিছুটা সময় স্মরণশক্তি হারালেও কর্মময় জীবন অতিবাহিত করেছিলেন তিনি। অফ স্পিন বোলার ছিলেন। নিউল্যান্ডসের পরিচিত মাঠে পরিচিতি পাওয়া অ্যাথল রোয়ানের তুলনায় বেশ জোড়ালোভাবে বলকে বাঁক খাওয়াতে পারতেন।

মার্টিন হ্যানলি নিচেরসারির ডানহাতি ব্যাটসম্যান ও ডানহাতি অফ-ব্রেক বোলার হিসেবে খেলতেন। বিশ্বযুদ্ধ পরবর্তী সময়ে ওয়েস্টার্ন প্রভিন্সের অন্যতম তারকা খেলোয়াড় ছিলেন তিনি। প্রথম মৌসুমেই ইস্টার্ন প্রভিন্স ও নর্থ ইস্টার্ন ট্রান্সভালের বিপক্ষে খেলায় যথাক্রমে ১১ ও ১২ উইকেট দখল করেছিলেন। ১৯৫২-৫৩ মৌসুমে স্বর্ণালী সময় অতিবাহিত করেন। ৪৯ উইকেট নিয়ে ওয়েস্টার্ন প্রভিন্সকে ২১ বছরের মধ্যে প্রথম কারি কাপের শিরোপা আনয়ণে প্রধান ভূমিকা রাখেন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন মার্টিন হ্যানলি। ১ জানুয়ারি, ১৯৪৯ তারিখে কেপ টাউনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।

১৯৪৮-৪৯ মৌসুমে ইংল্যান্ড দল দক্ষিণ আফ্রিকা গমন করে। জর্জ মানের নেতৃত্বাধীন ইংরেজ দলের বিপক্ষে খেলেন। এ সিরিজের তৃতীয় টেস্টে নিজস্ব একমাত্র খেলায় অংশ নিয়েছিলেন। টাফটি মান ও অ্যাথল রোয়ানের পর দলের তৃতীয় স্পিন বোলার ছিলেন তিনি। খেলায় তিনি একটিমাত্র উইকেট লাভ করেছিলেন। পরের খেলায় লেগ স্পিনার ফিশ মার্কহামকে তার স্থলাভিষিক্ত করা হয়।

ব্যক্তিগত জীবন
--------------

তার ভ্রাতৃষ্পুত্র রুপার্ট হ্যানলি দক্ষিণ আফ্রিকার উপর আন্তর্জাতিক নিষেধাজ্ঞাকালীন সময়ে অন্যতম সেরা ফাস্ট বোলার হিসেবে পরিগণিত হয়েছিলেন। ১৯৮৩-৮৪ মৌসুমে লরেন্স রো’র নেতৃত্বাধীন ওয়েস্ট ইন্ডিজ একাদশের বিপক্ষে দুইটি চারদিনের খেলায় অংশ নিয়েছিলেন।

ব্যক্তিগত জীবনে বিবাহিত ছিলেন তিনি। বিশপকোর্টে নিজগৃহে আকস্মিকভাবে হৃদযন্ত্রক্রীয়ায় আক্রান্ত হন। ২ জুন, ২০০০ তারিখে ৮১ বছর বয়সে কেপ প্রদেশের কেপ টাউন এলাকায় মার্টিন হ্যানলি’র দেহাবসান ঘটে। মৃত্যুকালে স্ত্রী ও তিন পুত্র সন্তান রেখে যান।

তথ্যসূত্র
---------

1. ↑  "Martin Hanley"। www.cricketarchive.com। সংগ্রহের তারিখ ২০১২-০১-০৯।
2. ↑  "Scorecard: South Africa v England"। www.cricketarchive.com। ১৯৪৯-০১-০১। সংগ্রহের তারিখ ২০১২-০১-০৯।

আরও দেখুন
---------

* ওয়েন উইন
* ফ্রাঙ্ক নিকোলসন
* এক টেস্টের বিস্ময়কারী
* দক্ষিণ আফ্রিকান টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা

বহিঃসংযোগ
---------

* ইএসপিএনক্রিকইনফোতে মার্টিন হ্যানলি উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে মার্টিন হ্যানলি  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**ফ্রেডেরিক ডেভিড মর্গ্যান**, ওবিই, ডিএল (জন্ম: ৬ অক্টোবর, ১৯৩৭) ট্রেডেগার এলাকায় জন্মগ্রহণকারী ওয়েলসের ক্রিকেট প্রশাসক ও সাবেক আইসিসি সভাপতি। এরপূর্বে তিনি ইংল্যান্ড এবং ওয়েলস ক্রিকেট বোর্ড ও গ্ল্যামারগন কাউন্টি ক্রিকেট ক্লাবের চেয়ারম্যান ছিলেন। বর্তমানে **ডেভিড মর্গ্যান** মেরিলেবোন ক্রিকেট ক্লাবের সভাপতির দায়িত্ব পালন করছেন।

কর্মজীবন
--------

১৯৯৩ সালে গ্ল্যামারগন ক্রিকেট ক্লাবের সাবেক চেয়ারম্যান টনি লুইসের স্থলাভিষিক্ত হন ও ১৯৯৭ সাল পর্যন্ত এ পদে ছিলেন। তারপর তিনি ইসিবি বোর্ডের চেয়ারম্যান লর্ড ম্যাকলারিনের সহকারী হিসেবে যোগ দেন। ২০০২ সালে ম্যাকলারিন দায়িত্ব ছেড়ে দিলে মর্গ্যান নির্বাচনে প্রতিদ্বন্দ্বিতা করেন। অক্টোবর, ২০০২ সালে নতুন চেয়ারম্যান হিসেবে নির্বাচিত হন। প্রতিদ্বন্দ্বী প্রার্থী মাইক সোপারের বিপক্ষে অবস্থান নিয়ে ১১ ভোটের আটটি ভোট লাভ করেন। কিন্তু, ২০০৪ ও ২০০৬ সালে নির্বাচনে তার বিপক্ষে কেউ প্রতিদ্বন্দ্বিতা না করায় পুণঃনির্বাচিত হন তিনি। ২০০১ সাল থেকে ইউরোপিয়ান ইলেকট্রিক্যাল স্টিলসে বাণিজ্যিক পরিচালক হিসেবে ব্যবসায়ে সম্পৃক্ত রয়েছেন ডেভিড মর্গ্যান।

আইসিসি সভাপতি
-------------

২০০৭ সালে আইসিসি’র সভাপতি প্রার্থী হিসেবে নির্বাচনে অংশগ্রহণ করেন। প্রতিদ্বন্দ্বী প্রার্থী শরদ পওয়ারের সাথে সমানসংখ্যক ভোট লাভ করায় শর্ত মোতাবেক উভয়েই সভাপতি হিসেবে দায়িত্ব পান। জুন, ২০০৮ সালে মর্গ্যান দুই বছরের জন্য ও পরবর্তীকালে পওয়ার তার সভাপতির পদ অলঙ্কৃত করেন।

২০০৮ সালে ক্রিকেটে অমূল্য সেবা প্রদান করায় তাকে ওবিই পদবীতে ভূষিত করা হয়। ২০১৪-১৫ মৌসুম থেকে মেরিলেবোন ক্রিকেট ক্লাবের সভাপতির দায়িত্ব পালন করছেন।

তথ্যসূত্র
---------

1. ↑  David Morgan to become new ECB chairman, Cricinfo, Retrieved on 19 January 2009
2. ↑  Morgan confirmed as ECB Chairman, Cricinfo, Retrieved on 19 January 2009
3. ↑  Morgan stands unopposed as ECB chairman, Cricinfo, Retrieved on 19 January 2009
4. ↑  Morgan re-elected ECB chairman, Cricinfo, Retrieved on 19 January 2009
5. ↑  HCS Newsletter No.259 - December 2005  ওয়েব্যাক মেশিনে আর্কাইভকৃত ৩ সেপ্টেম্বর ২০০৭ তারিখে, CricketArchive, Retrieved on 19 January 2009
6. ↑  Morgan to succeed Mali as president, Cricinfo, Retrieved on 19 January 2009
7. ↑  Test matches will survive Twenty20 - Morgan, Cricinfo, Retrieved on 19 January 2009

আরও দেখুন
---------

* আ হ ম মোস্তফা কামাল
* মেরিলেবোন ক্রিকেট ক্লাব
* আইসিসি সভাপতিদের তালিকা

বহিঃসংযোগ
---------

* ইএসপিএনক্রিকইনফোতে ডেভিড মর্গ্যান উইকিউপাত্তে এটি সম্পাদনা করুন (ইংরেজি)

* ECB Factfile

| * দে
* স
আইসিসি সভাপতিদের তালিকা |
| --- |
| 
* লর্ড কাউড্রে (১৯৮৯-১৯৯৩)
* স্যার ক্লাইড ওয়ালকট (১৯৯৩-১৯৯৭)
* জগমোহন ডালমিয়া (১৯৯৭-২০০০)
* ম্যালকম গ্রে (২০০০-২০০৩)
* এহসান মানি (২০০৩-২০০৬)
* পার্সি সন (২০০৬-২০০৭)
* রে মালি (২০০৭-২০০৮)
* ডেভিড মর্গ্যান (২০০৮-২০১০)
* শরদ পওয়ার (২০১০-২০১২)
* অ্যালান আইজ্যাক (২০১২-২০১৪)
* আ হ ম মোস্তফা কামাল (২০১৪-২০১৫)
* জহির আব্বাস (২০১৫-২০১৬)  পদ বিলুপ্ত করা হয়েছে

 | আন্তর্জাতিক ক্রিকেট কাউন্সিল |
**ইজ্জতুল্লাহ বাঙ্গালী** ১৮ শতকের একজন বাঙালি ফার্সি ভাষার লেখক। তিনি ভারতের পশ্চিমবঙ্গ রাজ্যের মুর্শিদাবাদ জেলার অধিবাসী ছিলেন। তিনি অনেক বই লিখলেও কেবল ১৭২২ সালে লেখা *তাজলমুলক গুলে বকাওলি* বইটি পাওয়া যায়। বইটি ফার্সি ভাষায় গদ্যাকারে রচিত। বইটির একটি পান্ডুলিপি ঢাকা বিশ্ববিদ্যালয়ের পাঠাগারে (নং এইচ/আর ৬৬.৭) এখনও সংরক্ষিত আছে।

*তাজলমুলক গুলে বকাওলি*
----------------------

***তাজলমুলক গুলে বকাওলি*** নামক বইটি মূলত একটি রোমান্টিক প্রণয়োপাখ্যান। এর কাহিনি মূলত লোককাহিনি আশ্রিত। তাজলমুলক নামক কোন এক রাজপুত্রের সাথে পরীকন্যা গুলে বকাওলি প্রণয়-ভালোবাসাকে কেন্দ্র করে বইটির কাহিনি আবর্তিত হয়।

### কাহিনি

কোনভাবে রাজপুত্র তাজমুলকের বাবা অন্ধ হয়ে যায়। সে জানতে পারে শুধুমাত্র বকাওলি ফুল দিয়েই তার বাবার অন্ধত্ব দূর করা সম্ভব। ‘বকাওলি’ হচ্ছে এক ধরনের কাল্পনিক ফুল। এটি শুধুমাত্র পরীস্থানের ফুলবাগানেই পাওয়া যায়। তাই অন্ধ পিতার চোখ ভাল করতে সে যায় 'বকাওলি' ফুলের সন্ধানে। এই ফুল সংগ্রহ করার সময় সে পদে পদে অনেক অলৌকিক ঘটনার সম্মুখীন হয়। অবশেষে বহু বাধা-বিপত্তি পেরিয়ে সেই অলৌকিক ফুল সংগ্রহ করতে সক্ষম হয়। কিন্তু ফুল সংগ্রহ করার সময়, পরীস্থানের পরীকন্যা গুলে বকাওলির সাথে তার প্রণয় হয়। তাই সে ফুলের পাশাপাশি পরীকন্যা গুলে বকাওলিকেও লাভ করে।

*তাজলমুলক গুলে বকাওলি* বইয়ে বর্ণিত কাহিনিটি ছিল খুবই জনপ্রিয় কাহিনি। একই কাহিনি অবলম্বনে তার আগেই সতেরো শতকে নওয়াজিস খান নামক চট্টগ্রামের একজন কবি *গুলে বকাওলি* নামে বাংলা ভাষায় একটি কাব্যগ্রন্থ রচনা করেছিলেন। একটি হিন্দি বইয়ের কাহিনির উপর ভিত্তি করে ইজ্জতুল্লাহ বাঙ্গালী তার এই *তাজলমুলক গুলে বকাওলি* বইটি লেখেন। পরবর্তীতে ফোর্ট উইলিয়ম কলেজের মুনশি নেহালচান্দ লাহোরি *মজহাবে ইশক* (১৮০৩) নামে *তাজলমুলক গুলে বকাওলি* বইটিকে উর্দু ভাষায় অনুবাদ করেন।

তথ্যসূত্র
---------

1. ↑  Abdul Karim (১৯৯৪)। *বাংলা সাহিত্যের কালক্রম: মধ্যযুগ*। Bangla Academy। পৃষ্ঠা 138। আইএসবিএন 9789840730230। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Morgenroth, Wolfgang, সম্পাদক (১৮ মে ২০২০)। "Sanskrit and World Culture"। *Proceedings of the Fourth World Sanskrit Conference of the International Association of Sanskrit Studies*। Weimar, Germany: De Gruyter। আইএসবিএন 9783112320945। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. 1 2  আহমদ, ওয়াকিল। "ইজ্জতুল্লাহ বাঙ্গালী"। *bn.banglapedia.org*। বাংলাপিডিয়া। সংগ্রহের তারিখ ২০২০-০৪-১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
গাঢ় সবুজ জাতিসমূহ বর্তমানে দিনার ব্যবহার করে। হালকা সবুজ জাতি সমূহ পূর্বে ডিনার ব্যবহার করতো। যুগোস্লাভ রাজ্য নিম্ন বামে অন্তরকে।
**দিনার** বেশ কয়েকটি দেশে প্রধান মুদ্রা ইউনিট এবং ঐতিহাসিকভাবে আরও অনেক কিছু দেশে ব্যবহৃত হয়েছিল।

মধ্যযুগীয় ইসলামিক সম্রাজ্যের প্রধান মুদ্রা ছিলো সোনার দিনার। হিজরী পূর্বাব্দ ৭৭ সালে (খ্রীষ্ট পূর্ব ৬৯৬ থেকে ৬৯৭ সাল) আধুনিক দিনার ঐতিহাসিকভাবে অনুমোদন করেন প্রথম খলিফা আব্দুল মালিক ইবনে মারওয়ান। দিনার শব্দটি প্রাচীন রোমের রৌপ্য মুদ্রার মুদ্রা থেকে প্রাপ্ত, প্রথম মুদ্রাটি প্রায় ২১১ খ্রিস্টপূর্বাব্দে নির্মিত হয়েছিল।

সার্বীয় রাজত্বের সিলভার দিনার স্টেফান ইউরোস ১ (১২৪৩–১২৭৬)।

আইনি স্বীকৃতি
-------------

আরও দেখুন
---------

* ইসলামিক সহযোগিতা সংস্থার অর্থনীতি
* ক্যালান্টানিজ দিনার
* চলমান মুদ্রার তালিকা
* মধ্য প্রাচ্যের অর্থনৈতিক সংহতকরণ

তথ্যসূত্র
---------

1. ↑  "Oxford English Dictionary - Wikipedia"। *en.m.wikipedia.org* (ইংরেজি ভাষায়)। সংগ্রহের তারিখ ২০১৯-১২-১৪।
2. ↑  Friedberg, Arthur L.; Friedberg, Ira S. (২০০৯)। *Gold Coins of the World: From Ancient Times to the Present : an Illustrated Standard Catalogue with Valuations* (ইংরেজি ভাষায়)। Coin & Currency Institute। আইএসবিএন 978-0-87184-308-1।

বহিঃসংযোগ
---------

* মালয়েশিয়া: Kelantan collects Zakat in Shariah money


উইকিমিডিয়া কমন্সে **দিনার** সংক্রান্ত মিডিয়া রয়েছে।
**রাজশাহী চেম্বার অব কমার্স এন্ড ইন্ডাস্ট্রিজ** দেশের একটি অন্যতম প্রধান চেম্বার। দেশের অন্যান্য চেম্বার এর মতই বাণিজ্য, ট্রেড, শিল্প, কৃষি, সেবা প্রভিতি বিভিন্ন ধরনের বাবসায়ে নিয়োজিত প্রতিষ্ঠান, কোম্পানি এবং কর্পোরেট প্রতিষ্ঠানগুলো এই চেম্বারের সদস্য। এটি ১৯৫১ সালে প্রতিষ্ঠিত হয়।

রাজশাহী চেম্বার এর প্রধান উদ্দেশ্য হচ্ছে বাংলাদেশের, বিশেষ করে রাজশাহী অঞ্চলের শিল্প, বাণিজ্য এবং বাবসার উন্নয়ন সাধন করা। এছাড়া সরকার এবং অন্যান্য প্রতিষ্ঠানকে তথ্য, উপদেশ এবং সেবা প্রদান করা।

ইতিহাস
------

১৯৫০ সালে সম্প্রসারিত ব্যবসায়িক সুবিধার প্রয়োজনেই এই অঞ্চলের কিছু প্রধান ব্যবসায়ি রাজশাহী চেম্বার প্রতিষ্ঠা করেন। প্রথমে ১৯৫১ সালে প্রকাশিত এবং পরবর্তীকালে ১৯৬০ সালে সংশোধিত স্মারকলিপি এবং ধারা তৈরি করা হয় এই প্রতিষ্ঠান এর জন্য। সেই সময়ে বগুড়া, রংপুর, পাবনা এবং সিরাজগঞ্জ শহর সমিতি হিসাবে এই চেম্বার এর সদস্য ছিল। পরবর্তী সময়ে ওই সমস্ত জেলায় আলাদা আলদা চেম্বার তৈরি হয় এবং রাজশাহী চেম্বার বাংলাদেশ ফেডারেশন অব চেম্বার অব কমার্স এন্ড ইন্ডাস্ট্রিজ এর সদস্য হয়। ১৯৯৬ সালে রাজশাহী চেম্বার যৌথ মূলধনী কোম্পানি নিবন্ধক এর মাধ্যমে এবং বাণিজ্য মন্ত্রণালয় এর তত্ত্বাবধানে এ গ্রেড ভুক্ত চেম্বার এ পরিণত হয়। নিবন্ধিত চেম্বার এর প্রথম সভাপতি ছিলেন মরহুম শওকত আলী।

চেম্বারের সভাপতিদের তালিকা
--------------------------

| নাম | দায়িত্ব গ্রহণ | দায়িত্ব অবসর |
| --- | --- | --- |
| মরহুম শওকত আলী | ০৫-১১-৬০ | ২৩-০৪-৬৩ |
| মরহুম আলহাজ আব্দুস শহীদ | ২৩-০৪-৬৩ | ৩১-০৭-৬৫ |
| মরহুম ক্যাপ্টেন সাইদুর রহমান চৌধুরী | ৩১-০৭-৬৫ | ১৮-০৮-৬৯ |
| মোঃ সাইদুর রহমান খান | ২১-০১-৬৯ | ০৫-১১-৬৯ |
| মরহুম আলহাজ আমজাদ আলী | ০৫-১১-৬৯ | ১৪-০৯-৭৩ |
| বদিউজ্জামান | ১৪-০৯-৭৩ | ১২-১০-৭৫ |
| একেএম মোস্তাফিজুর রহমান সুজা | ১২-১০-৭৫ | ২৪-০৬-৭৯ |
| মরহুম নুরুন্নবি চাঁদ | ২৪-০৬-৭৯ | ১৭-১১-৮১ |
| মরহুম আলহাজ মেসবাহ উদ্দিন আহমেদ | ১৭-১১-৮১ | ০৭-০১-৮৬ |
| মরহুম নুরুন্নবি চাঁদ | ০৭-০১-৮৬ | ৩১-১০-৮৮ |
| একেএম মোস্তাফিজুর রহমান সুজা | ৩১-১০-৮৮ | ১৩-০৬-৯৩ |
| মোহাম্মাদ আলী সরকার | ২৩-০৬-৯৩ | ১৫-০২-০১ |
| ওমর ফারুক চৌধুরী | ১৫-০২-০১ | ১৮-০৩-০৩ |
| মোঃ লুতফর রহমান | ১৮-০৩-০৩ | ০২-০৩-০৭ |
| ওমর ফারুক চৌধুরী | ১৫-০২-০১ | ১৮-০৩-০৩ |
| মোঃ হাসেন আলী | ০২-০৩-২০০৭ | ১৯-০২-২০০৯ |
| আলহাজ আবু বাক্কার আলী | ২০১২ |  |

তথ্যসূত্র
---------

1. ↑  "সংরক্ষণাগারভুক্ত অনুলিপি"। ১ মে ২০১৪ তারিখে মূল থেকে আর্কাইভ করা। সংগ্রহের তারিখ ১৫ এপ্রিল ২০১৪।

বহিঃসংযোগ
---------

* রাজশাহীকে শিল্পায়ন ও বাণিজ্যিক বিনিয়োগের উপযুক্ত ক্ষেত্র হিসাবে গড়ে তোলার লক্ষ্যে ব্রডগেজ রেলপথের পাশাপাশি মিটারগেজ রেলপথ স্থাপনের প্রক্রিয়া শুরু
**সেখ আন্দু** শৈলবালা ঘোষজায়া রচিত জনপ্রিয় বাংলা উপন্যাস। ১৯১৭ খ্রিস্টাব্দের (১৩২৪ বঙ্গাব্দের আশ্বিনে) গুরুদাস চট্টোপাধ্যায় কর্তৃক কলকাতার গুরুদাস চট্টোপাধ্যায় এ্যান্ড সন্স্ হতে প্রথম প্রকাশিত হয়। তবে ১৯১৫ খ্রিস্টাব্দে ( ১৩২২ বঙ্গাব্দের বৈশাখ থেকে ফাল্গুন পর্যন্ত ) প্রবাসী পত্রিকায় ধারাবাহিক ভাবে প্রকাশিত হয়েছিল। 

  

একজন মুসলমান ড্রাইভার ও তার হিন্দু মনিবের বিধবা কন্যার (জ্যোৎস্নার) ভালবাসা উপন্যাসটির বিষয়বস্তু। যথেষ্ট সাহসী কলমে দুই ভিন্নধর্মী নায়ক-নায়িকার পরিচ্ছন্ন সংযত এবং শাশ্বত প্রেমকাহিনিকে অসামান্য দক্ষতায় পরিস্ফুট হয়েছে। সমকালীন পরিবেশ ও পরিমণ্ডলে এই ধরনের কাহিনী রচনা ছিল মোটের উপর বিস্ময়কর, প্রকৃতপক্ষে বৈপ্লবিক। মুক্ত বুদ্ধি ও সৎসাহসের যে পরিচয় এই উপন্যাসে আছে তার জন্য এই উপন্যাস বাংলা সাহিত্যে স্মরণীয় স্থান অধিকার করে আছে। লেখিকার জীবৎকালেই উপন্যাসটির তিনটি সংস্করণ প্রকাশিত হয়। এমনকি সম্প্রতি ১৯৯৪ খ্রিস্টাব্দে বিশিষ্ট সাহিত্য সমালোচক শিবনারায়ণ রায়ের ভূমিকা সহ নূতন মুদ্রণ প্রকাশিত হয়েছে।

তথ্যসূত্র
---------

1. ↑  "প্রেমের বার্তা দিলেন শৈলবালা"। সংগ্রহের তারিখ ২০২১-১১-০৩।
2. ↑  শিশিরকুমার দাশ (২০১৯)। *সংসদ বাংলা সাহিত্যসঙ্গী*। সাহিত্য সংসদ, কলকাতা। পৃষ্ঠা ২১০। আইএসবিএন 978-81-7955-007-9। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)
**লাতুর** (ইংরেজি: Latur) ভারতের মহারাষ্ট্র রাজ্যের লাতুর জেলার একটি শহর।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ১৮°২৪′ উত্তর ৭৬°৩৫′ পূর্ব﻿ / ﻿১৮.৪° উত্তর ৭৬.৫৮° পূর্ব﻿ / 18.4; 76.58। সমুদ্র সমতল হতে এর গড় উচ্চতা হল ৬৩১ মিটার (২০৭০ ফুট)।

জনসংখ্যার উপাত্ত
----------------

ভারতের ২০০১ সালের আদমশুমারি অনুসারে লাতুর শহরের জনসংখ্যা হল ২৯৯,৮২৮ জন। এর মধ্যে পুরুষ ৫২% এবং নারী ৪৮%।

এখানে সাক্ষরতার হার ৭০%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৬৩%। সারা ভারতের সাক্ষরতার হার ৫৯.৫%, তার চাইতে লাতুর এর সাক্ষরতার হার বেশি।

এই শহরের জনসংখ্যার ১৪% হল ৬ বছর বা তার কম বয়সী।

এখানে দারিদ্র সীমার নিচে বসবাসের লোকসংখ্যা রয়েছে অনেক। মহারাষ্ট্রের মুখ্যমন্ত্রী দেবেন্দ্র ফডণবীস এই এলাকা দত্তক নিয়েছেন। মানবিকতার স্বার্থে স্থানীয় নিশা নামক একটি মেয়েকে অভিনেত্রী সানি লিওন-র দত্তক কন্যা হিসেবে গ্রহণ করেছেন।

জলসঙ্কট
-------

প্রায় দীর্ঘ কাল যাবৎ জলসঙ্কটে ভুগছে এই অঞ্চল। এলাকার জলাশয়গুলিও শুকিয়ে যায় গরমের আগে থেকেই। সরকারি জলের গাড়ির ব্যবস্থা করা হয়েছে । কিন্তু সেও ১৫ দিন অন্তর একবার করে এলাকায় আসে, তাও মাত্র ২৫০ লিটার জল নিয়ে, যা প্রয়োজনের থেকে অনেকটাই কম। জলকষ্ট সইতে না পেরে তারা বাধ্য হন জল কিনে খেতে।বৃষ্টিও হয় না ঠিকঠার এলাকায়, ফসলের ফলনও ভালো নয়।

বিশিষ্ট ব্যক্তিত্ব
------------------

* শিবরাজ পাটিল

তথ্যসূত্র
---------

1. ↑  "Latur"। *Falling Rain Genomics, Inc* (ইংরেজি ভাষায়)। সংগ্রহের তারিখ ফেব্রুয়ারি ২, ২০০৭।
2. ↑  "ভারতের ২০০১ সালের আদমশুমারি" (ইংরেজি ভাষায়)। Archived from the original on ১৬ জুন ২০০৪। সংগ্রহের তারিখ ফেব্রুয়ারি ২, ২০০৭। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
3. ↑  "Proverty"।
4. ↑  "Water Crisis"।
***লুকিং ফর কমেডি ইন দ্য মুসলিম ওয়ার্ল্ড*** ২০০৫ সালের একটি চলচ্চিত্র যা পরিচালনা করেছেন অ্যালবার্ট ব্রুকস। চলচ্চিত্রটি দুবাই আন্তর্জাতিক চলচ্চিত্র উৎসবে প্রদর্শিত হয়েছিল।

সংক্ষিপ্তসার
------------

আলবার্ট ব্রুকস, একজন ইহুদি-মার্কিন কৌতুক অভিনেতা, যাকে মার্কিন সরকার ভারত এবং পাকিস্তান ভ্রমণ করে "কি মুসলমানদের খুশি করে" তা খুঁজে বের করতে বলেছিল। এখানে ব্রুকসের আগের চলচ্চিত্রগুলির উল্লেখ করা হয়, যার মধ্যে রয়েছে ফাইন্ডিং নিমো, লস্ট ইন আমেরিকা এবং ডিফেন্ডিং ইওর লাইফ।

ভারতে পৌঁছানোর পর, ব্রুকস ভারতীয়দের সাক্ষাৎকার নেওয়া শুরু করেন এবং সরকারের তার কাছ থেকে প্রত্যাশিত ৫০০ পৃষ্ঠার প্রবন্ধের জন্য উপাদান সংগ্রহ শুরু করেন। তাকে দুজন এজেন্ট মায়া এবং শীতল শেথ নামে একজন ভারতীয় মহিলা সাহায্য করে, যাকে তার সহকারী হিসাবে নিয়োগ করা হয়েছিল। (যারা আসলে খুব কম সাহায্য করে)

ব্রুকসের সাক্ষাৎকার এবং একটি ব্যর্থ স্ট্যান্ড-আপ পারফরম্যান্স ভারত সরকারের দৃষ্টি আকর্ষণ করতে শুরু করে, যারা ভয় পায় যে তিনি কোনও ধরনের গুপ্তচর। ভিসা না পেয়ে ব্রুকস অবৈধভাবে চার ঘণ্টার জন্য পাকিস্তানে প্রবেশ করেন বেশ কয়েকজন নতুন পাকিস্তানি কৌতুক অভিনেতার সাক্ষাৎকার নিতে, ভারত সরকার আরও আতঙ্কিত হয়ে পড়ে, সীমান্তে নিয়ন্ত্রণ বাড়ায়। এই পদক্ষেপ পাকিস্তানের বিপদের কারণ হয়ে দাঁড়ায়, যারা তাদের নিজস্ব নিরাপত্তা ব্যবস্থা নিয়ে প্রতিক্রিয়া জানায়।

দেশগুলোর মধ্যে উত্তেজনা বাড়ার সাথে সাথে মার্কিন সরকার ব্রুকসকে দেশ ছেড়ে আমেরিকায় ফিরে যাওয়ার আদেশ দেয়। পরে পাকিস্তান এবং ভারতের মধ্যে উত্তেজনা সমাধান করা হয় যখন তারা জানতে পারে যে সবকিছু ব্রুকসের দোষ ছিল। এটাও জানা যায় যে মায়া প্রতিবেদনটি যা লেখা হয়েছিল তা ওয়াশিংটনে প্রেরণ করেছিলেন, কিন্তু এটি কোন স্বীকৃতিও পায়নি।

শ্রেষ্ঠাংশে
-----------

* স্ব-চরিত্রে অ্যালবার্ট ব্রুকস
* এমিলি চরিত্রে অ্যামি রায়ান
* মায়ার চরিত্রে শীতল শেঠ
* স্ব-চরিত্রে ফ্রেড ডাল্টন থমসন
* স্ব-চরিত্রে প্যানি মার্শাল
* পাকিস্তানি কমেডিয়ান চরিত্রে মার্কো খান

অভ্যর্থনা
---------

চলচ্চিত্রটি সমালোচকদের থেকে মিশ্র সমালোচনা পেয়েছে। রটেন টম্যাটোসে এটি ১০৮ টি পর্যালোচনার ভিত্তিতে ৪২% পজিটিভ অনুমোদন রেটিং পেয়েছে। এটি সীমিত আকারে প্রকাশিত হয়েছে (কেবল ১৬১ টি প্রেক্ষাগৃহে)।

তথ্যসূত্র
---------

1. ↑  Scott, A. O. (জানুয়ারি ২০, ২০০৬)। "Sometimes Politics Simply Won't Do"। *The New York Times*।
2. ↑  Looking for Comedy in the Muslim World - Movie Reviews, Trailers, Pictures - Rotten Tomatoes
3. ↑  Looking for Comedy in the Muslim World (2005) - Box office / business

বহিঃসংযোগ
---------

* ইন্টারনেট মুভি ডেটাবেজে *লুকিং ফর কমেডি ইন দ্য মুসলিম ওয়ার্ল্ড*  (ইংরেজি)
* অলমুভিতে *লুকিং ফর কমেডি ইন দ্য মুসলিম ওয়ার্ল্ড* (ইংরেজি)
**শেখ আব্দুল হাই বাচ্চু** বাংলাদেশের বাগেরহাঁট জেলার রাজনীতিবিদ, ব্যবসায়ী ও বাগেরহাট-১ (চিতলমারী, মোল্লারহাট ও ফকিরহাট) আসনের সাবেক সংসদ সদস্য। তিনি বেসিক ব্যাংকের চেয়ারম্যান ছিলেন।

প্রাথমিক জীবন
-------------

শেখ আব্দুল হাই বাচ্চু বাগেরহাট জেলার মোল্লাহাট উপজেলার আডুয়াডিহি গ্রামে জন্মগ্রহণ করেন। তার পিতা মৃত শেখ আব্দুল হামিদ পুলিশের উপপরিদর্শক ছিলেন। তার তিন ভাই ও তিন বোন রয়েছেন। এক ভাই অস্ট্রেলিয়ায় এবং অন্য দুই ভাই ঢাকায় বসবাস করেন। বাচ্চু শেখ শিরিন আখতার কে বিয়ে করেন, তাদের পুত্র শেখ সাবিদ হাই অনিক ও মেয়ে শেখ রাফা হাই, ছেলেটি বুদ্ধিপ্রতিবন্ধী।

রাজনৈতিক ও কর্মজীবন
-------------------

শেখ আব্দুল হাই বাচ্চু ছাত্রজীবনে কোনো রাজনৈতিক দলের সাথে সম্পৃক্ত থাকার তথ্য পাওয়া যায়নি। আশির দশকে জাতীয় পার্টিতে যোগ দেন ১৯৮৮ সালের চতুর্থ জাতীয় সংসদ নির্বাচনে তিনি জাতীয় পার্টির প্রার্থী হয়ে বাগেরহাট-১ (চিতলমারী, মোল্লারহাট ও ফকিরহাট) আসন থেকে সংসদ সদস্য নির্বাচিত হন।

সংসদ সদস্য থাকাকালীন তিনি ১২ অক্টোবর ১৯৮৮ সাল থেকে ৬ নভেম্বর ১৯৯০ সাল পর্যন্ত বাগেরহাট জেলা পরিষদের চেয়ারম্যান হিসেবে দায়িত্ব পালন করেন। এ সময়ে তিনি বাগেরহাট জেলা জাতীয় পার্টির সভাপতি ছিলেন।

১৯৯১ সালের পঞ্চম জাতীয় নির্বাচনে তিনি একই আসন থেকে জাতীয় পার্টির প্রার্থী হয়ে পরাজিত হয়েছিলেন।

তাকে ২০০৯ সালে বেসিক ব্যাংক লিমিটেডের চেয়ারম্যান নিয়োগ করা হয়। ২০১৪ সালে ঋণ কেলেঙ্কারির অভিযোগ উঠলে চাপের মুখে তিনি পদত্যাগ করেন।

বিতর্ক
------

বেসিক ব্যাংকের সাবেক চেয়ারম্যান ছিলেন তিনি। ব্যাংকিং খাতের অত্যন্ত প্রভাবশালী এই ব্যক্তির সময়ই বেসিক ব্যাংকে হাজার হাজার কোটি টাকা লোপাট করা হয়েছে। লোপাট হওয়া অর্থের পরিমাণ প্রায় চার হাজার কোটি টাকা, যা উদ্ধার হওয়ার সম্ভাবনা তেমন নেই বললেই চলে। এসব দুর্নীতি ও অনিয়মের কারণে সরকার তাকে ব্যাংকের চেয়ারম্যান পদ থেকে সরিয়েও দিয়েছে। বর্তমান সরকারের অনেকের সাথেই তার সুসম্পর্ক রয়েছে বলে জানা যায়। এতে দুর্নীতি দমন কমিশন (দুদক) বেসিক ব্যাংকের দুর্নীতির বিরুদ্ধে মামলা করলেও বাচ্চুর বিরুদ্ধে কোনো অভিযোগ দায়ের করতে সক্ষম হয়নি। তিনি জাতীয় পার্টির চেয়ারম্যান হুসেইন মুহম্মদ এরশাদের একজন অত্যন্ত ঘনিষ্ঠজন বলে একটি সরকারি গোয়েন্দা সংস্থা উল্লেখ করেছে।

তথ্যসূত্র
---------

1. 1 2  "৪র্থ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ৮ জুলাই ২০১৯ তারিখে মূল (পিডিএফ) থেকে আর্কাইভ করা।
2. ↑  নিজস্ব প্রতিবেদক (১৪ অক্টোবর ২০১০)। "বেসিককাণ্ডে 'ব্যর্থ' দুদক চেয়ারম্যানের সরে যাওয়া উচিৎ: তাপস"। *বিডিনিউজ টোয়েন্টিফোর ডটকম*। ২১ মে ২০১৯ তারিখে মূল থেকে আর্কাইভ করা। সংগ্রহের তারিখ ২১ মে ২০১৯।
3. ↑  "বাচ্চু পরিবারের ১৪ ব্যক্তির ব্যাংক হিসাব তলব | banglatribune.com"। *Bangla Tribune*। ২০২০-০৬-২৭ তারিখে মূল থেকে আর্কাইভ করা। সংগ্রহের তারিখ ২০২০-০৫-২০।
4. ↑  "বেসিক ব্যাংক কেলেঙ্কারি: ঘুষের টাকায় বাড়ি কেনেন বাচ্চু ও তাঁর ভাই"। *প্রথম আলো*। সংগ্রহের তারিখ ২০২০-০৫-২০।
5. ↑  Welle (www.dw.com), Deutsche। "বাচ্চুর বিরুদ্ধে প্রমাণ পায় না দুদক! | DW | 16.10.2019"। *DW.COM*। সংগ্রহের তারিখ ২০২০-০৫-২০।
6. ↑  "আবদুল হাই বাচ্চুর অপকর্মের দায় বয়ে বেড়াচ্ছে বেসিক ব্যাংক"। *প্রথম আলো*। সংগ্রহের তারিখ ২০২০-০৫-২০।
হযরতে মখদুম শাহ মুহাম্মদ মুনিম পাকের দরগাহ শরীফ
ভারতে দুইজন সুফি সাধক নকশবন্দিয়া সিলসিলা, সুফিবাদের একটি তরিকা, প্রচারের সাখে জড়িত ছিলেন এবং তারা দুইজনে দুইটি আধ্যাত্বিক পরম্পরা বা বংশগতি গড়ে তোলেন।একটি শেখ আহমেদ সিরহিন্দি, মোজাদ্দেদে আল থানি (দ্বিতীয় সহস্রাব্দের পুর্ণজাগরণকারী) থেকে উৎপন্ন হয়েছে। অন্যটি তারই সমসাময়িক সুফি সাধক হযরত ছৈয়্যদেনা আমীর আবুল-উলা আহরারি। 
হযরত আমীর আবুল-উলা ভারতের আগ্রার অধিবাসী ছিলেন। তিনি নকশবন্দিয়া সুফি তরিকার সুফি সাধক হযরত খাজা ওবায়দুল্লাহ আহরারির শিষ্য ছিলেন। তার নাম অনুসারেই তার আধ্যাত্বিক বংশ অনুক্রমের নামকরণ করা হয় নকশবন্দিয়া আবুল উলাইয়া।

জন্ম এবং বংশ পরিচয়
-------------------

হযরত মখদুম শাহ মুহাম্মদ মোনেম পাক ১০৮২ হিজরীতে (১৬৭১ খ্রিষ্টাব্দে) ভারতের বিহারের শেখপুরা জেলার পাহাড়ে বেষ্টিত পাছনা গ্রামে জন্মগ্রহণ করেন। তার বংশ সুফি সাধক হযরত মখদুম শামসুদ্দিন হাক্কানি, যার মাজার লক্ষিসার জেলার বিল্লৌরিতে অবস্থিত, এর বংশের সাথে গিয়ে মিলিত হয়েছে। মখদুম হাক্কানি সুফি হযরত ইব্রাহিম ইবনে আদহাম বলখির, আবু বিন আদহাম নামেও পরিচিত, শিষ্য ছিলেন।

শিক্ষা ও আধ্যাত্বিক প্রশিক্ষণ
-----------------------------

পিতার গ্রামে প্রাথমিক শিক্ষা সম্পন্ন করে উচ্চ শিক্ষা ও সুফিবাদের জ্ঞান অর্জনের লক্ষ্যে তিনি পাটনার নিকটবর্তী বারহ জেলায় অবস্থিত দেওয়ান ছৈয়দ আবু সায়্যিদ জাফর মুহাম্মদ কাদিরের খানকাহতে যান। তার মৃত্যুর পর হযরত মোনিম পাক দেওয়ান ছৈয়দ আবু সায়্যিদ জাফর মুহাম্মদ কাদিরের পুত্র দেওয়ান ছৈয়দ খলীলুল্লাহর কাছ থেকে তরিকতে শিক্ষা অর্জন করেন এবং তার হাতে বায়াত দান করেন কাদেরীয় কুতুবিয়া তরিকার মুরীদ (শিষ্য) হন। পরবর্তীতে তিনি খেলাফতপ্রাপ্ত (আধ্যাত্বিক প্রতিনিধিত্ব) হন। পড়াশোনা শেষ করার পর তার পীরের নির্দেশনা ও অনুমতি নিয়ে তিনি দিল্লিতে স্থানান্তরিত হন। দিল্লির একটি মাদ্রাসায় তিনি প্রায় চল্লিশ বছর ধরে উচ্চ শিক্ষায় আগ্রহী শিক্ষার্থীদের শিক্ষা দিতে থাকেন।

আবুলউলায়ি বংশ অনুক্রম
----------------------

হযরত মোনিম পাক সুফি সাধক হযরত খাজা শাহ মুহাম্মদ ফরহাদের সান্নিধ্যে যান এবং নিজেকে সম্পূর্ণভাবে তার সেবায় উৎসর্গ করেন। জীবনীকাররা বলেন যে মোনিম পাক সেখানে প্রায় এগার বছর তার সেবায় নিয়োজিত ছিলেন এবং নকশবন্দিয়া আবুল-উলাইয়া তরিকার আধ্যাত্বিক শিক্ষা গ্রহণ করতে থাকেন। হযরত শাহ ফরহাদের মুর্শিদ (পীর), হযরত ছৈয়দ দোস্ত মুহাম্মদ বোরহানপুরী, হযরত ছৈয়্যদেনা শাহ আমীর আবুলউলার মুরীদ ও খলিফা (আধ্যাত্বিক প্রতিনিধি) ছিলেন। তিনি বড় পীর হযরত ছৈয়্যদেনা শেখ আব্দুল কাদির জিলানী ও মখদুম-ই-জাহান হযরক শেখ শরফুদ্দিন আহমদ জাহিয়া মানেরীর খুব নিকটবর্তী ছিলেন।

তথ্যসূত্র
---------

1. ↑  Qadri Munawwari, syed Faiz Ahmad (২০১৫)। *An Introduction to Khanqah Munemia*। patna: khanqah munemia qamaria। পৃষ্ঠা 13। আইএসবিএন 9788192096209।
2. ↑  FANI DANAPURI, SHAH ATA HUSAIN। *KAIFYATUL ARFEEN*।

* HYAATULLAH, SHAH। *Hujjatul Aarefeen*। manuscript present in khanqah munemia library।
*ট্রেজার আইল্যান্ড*
**ট্রেজার আইল্যান্ড** রবার্ট লুইস স্টিভেনসন রচিত বিখ্যাত উপন্যাস। বইটি প্রকাশিত হয় ২৩শে মে ১৮৮৩ সালে। বইটি সারা বিশ্বে কিশোর উপন্যাস হিসেবে প্রচুর জনপ্রিয়তা লাভ করেছে। বিভিন্ন ভাষায় উপন্যাসটি অনূদিত হয়েছে।

সার সংক্ষেপ
-----------

বিশ্বের সেরা কিশোর উপন্যাসগুলোর মধ্যে অন্যতম রবার্ট লুই স্টিভেনসন রচিত ট্রেজার আইল্যান্ড উপন্যাসটি।

জিম হকিন্স নামে এক রোমাঞ্চপ্রিয় কিশোর বাস করে সমুদ্র তীরের এক শহরে। জিমের মা সেখানে একটি সরাইখানা পরিচালনা করে এবং জিম তাকে সাহায্য করে। এক দিন সেই সরাইখানায় এসে হাজির হয় এক বদরাগী মেজাজের ঝগরাটে ক্যাপ্টেন। লোকটি হঠাৎ মারা গেলে তার একটি সিন্দুক থেকে একটি মানচিত্র পাওয়া যায়। যেখানে আঁকা রয়েছে রতœদ্বীপে যাওয়ার সমুদ্রপথ। এর পর জিমের আত্মীয় এবং শহরের লোকজন সেই দ্বীপে যাওয়ার সিদ্ধান্ত নেয়। জিমকেও সাথে নেয় তারা। তদের এই যাত্রা রূপান্তরিত হয় এক দুঃসাহসিক অভিযানে।

তারপর শুরু হয় মূল কাহিনী। রবার্ট লুই স্টিভেন্সন চমৎকার ভাবে বর্ণনা দেন দুঃসাহসিক অভিযানের। জিম, ডাক্তার লিভজি, মিঃ ট্রলনি আর রেডরুথ এবং আরো কয়েক জন হিসপানিওলা নামক একটি জাহাজে করে সমুদ্রযাত্রা শুরু করে, গুপ্তধনের খোঁজে। তাদের সাথ বাবুর্চির কাজে যোগ দেয় এক পা বিহীন লং জন সিলভার। তার আসল পরিচয় তখনও কেউ জানে না। তার একটি পোষা টিয়ে পাখি ছিল। পাখিটিকে সে ক্যাপ্টেন ফ্লিন্ট বলে ডাকতো। ঘটনাচক্রে আপেলের পিপের ভেতর বসে জিম শুনে ফেলে জন সিলভারের চক্রান্তের কথা। জন সিলভার আসলে জলদস্যূ ক্যাপ্টেন ফ্লিন্টের সহযোগি ছিল। জিমের কাধে এসে পরে বিশাল এক দায়িত্ব। নিজে বাঁচতে হবে এবং বাঁচাতে হবে অনেককে। জিম কি পেরেছিল বাঁচাতে? গুপ্তধন পাওয়ার পর কি হয়েছিল? জানতে হলে পড়তে হবে ট্রেজার আইল্যান্ড উপন্যাসটি।
সিংহের পা মঘা

| নক্ষত্রাদি |
| --- |
| * অশ্বিনী
* ভরণী
* কৃত্তিকা
* রোহিণী
* মৃগশিরা
* আর্দ্রা
* পুনর্বসু
* পুষ্যা
* অশ্লেষা
* মঘা
* পূর্ব ফল্গুনী
* উত্তর ফল্গুনী
* হস্তা
* চিত্রা
* স্বাতী
* বিশাখা
* অণুরাধা
* জ্যেষ্ঠা
* মূলা
* পূর্বাষাঢ়া
* উত্তরাষাঢ়া
* অভিজিৎ
* শ্রবণা
* ধনিষ্ঠা
* শতভিষা
* পূর্ব ভাদ্রপদ
* উত্তর ভাদ্রপদ
* রেবতী
 |
| * দে
* স
 |

উজ্জ্বল একক তারকা *মঘা* ভারতীয় জ্যোতির্বিজ্ঞানএর ২৮ নক্ষত্রের ১০ম সদস্যা । ঋগ্বেদীয় ঋষিদের দেয়া নাম **পিতৃ** , সৈন্ধান্তিকরা যাকে **মঘা** নামে চিহ্নিত করছে । আধুনিক জ্যোতির্বিজ্ঞান অনুসারে এই নক্ষত্রের একমাত্র তারাটির নাম রাগিণী ।

আকাশে অবস্থান
-------------

মঘা সিংহ নক্ষত্রমন্ডলভুক্ত । আকাশমন্ডলের ৩৬০ অংশের ৬৬ অংশ ৪০ কলা(কোণ পরিমাপ একক) থেকে ৭৯ অংশ পর্যন্ত এর বিস্তৃতি ।

ঋগ্বেদীয় ঋষিদের মঘা-চিন্তা
---------------------------

ভরদ্বাজ উজ্জ্বল *মঘা*কে বলছেন : ' তোমার পূর্ণ মহিমা জ্ঞাত নই , নতুনের ইন্দ্রের ইন্দ্রিয়সামর্থ্যদান আর কোনো দেবে দেখা যায় না , মঘবন ! তোমার মঘবত্বের সমশক্তি নেই ঐশ্বর্যাধিক ঐশ্বর্যও নেই '।

তথ্যসূত্র
---------

1. ↑  ঋগ্বেদ ৬.২৭.৩

আরও দেখুন
---------

* নক্ষত্র (চন্দ্রনিবাস)
* নক্ষত্র (তারামন্ডল)

 * দে
* স
**২৮ নক্ষত্র**

  অশ্বিনী • ভরণী • কৃত্তিকা • রোহিণী • মৃগশিরা • আর্দ্রা • পুনর্বসু •  পুষ্যা • অশ্লেষা • মঘা • পূর্ব ফল্গুনী • উত্তর ফল্গুনী • হস্তা • চিত্রা • স্বাতী • বিশাখা • অনুরাধা • জ্যেষ্ঠা • মূলা • পূর্বাষাঢ়া • উত্তরাষাঢ়া •  অভিজিৎ • শ্রবণা • ধনিষ্ঠা • শতভিষা • পূর্ব ভাদ্রপদ • উত্তর ভাদ্রপদ • রেবতী •
**সানথি ফুটবল ক্লাব** (গ্রিক: Α.Ο. Ξάνθη Π.Α.Ε. ইংরেজি: Xanthi FC; এছাড়াও **এও সানথি ফুটবল ক্লাব** অথবা শুধুমাত্র **সানথি এফসি** নামে পরিচিত) হচ্ছে সানথি ভিত্তিক একটি গ্রিক পেশাদার ফুটবল ক্লাব। এই ক্লাবটি বর্তমানে গ্রিসের শীর্ষ স্তরের ফুটবল লীগ সুপার লীগ গ্রিসে খেলে। এই ক্লাবটি ১৯৬৭ সালের ১লা জানুয়ারি তারিখে প্রতিষ্ঠিত হয়েছে। সানথি এফসি তাদের সকল হোম ম্যাচ সানথির সানথি ফুটবল ক্লাব এরিনায় খেলে থাকে; যার ধারণক্ষমতা হচ্ছে ৭,২৪৪। বর্তমানে এই ক্লাবের ম্যানেজারের দায়িত্ব পালন করছেন নিকোস কারাইয়ের্গিও এবং সভাপতির দায়িত্ব পালন করছেন আরিস্তিদেস পালোগ্লু। গ্রিক রক্ষণভাগের খেলোয়াড় দিমোস বাক্সেভানিদিস এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, সানথি এফসি এপর্যন্ত ২টি শিরোপা জয়লাভ করেছে; যার মধ্যে ১টি ফুটবল লীগ এবং ১টি গামা এথনিকি শিরোপা রয়েছে।

অর্জন
-----

### ঘরোয়া

* **ফুটবল লীগ**

**বিজয়ী (১):** ১৯৮৮–৮৯
* **গামা এথনিকি**

**বিজয়ী (১):** ১৯৮৫–৮৬
* **গ্রিক কাপ**

*রানার-আপ (১):* ২০১৪–১৫

তথ্যসূত্র
---------

1. ↑

বহিঃসংযোগ
---------


উইকিমিডিয়া কমন্সে **সানথি ফুটবল ক্লাব** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট (গ্রিক)
* সুপার লীগ গ্রিসে সানথি ফুটবল ক্লাব  ওয়েব্যাক মেশিনে আর্কাইভকৃত ২০ মার্চ ২০১৯ তারিখে (গ্রিক) (ইংরেজি)
* উয়েফা.কমে সানথি ফুটবল ক্লাব (ইংরেজি)

টেমপ্লেট:সানথি ফুটবল ক্লাব
টেমপ্লেট:সুপার লীগ গ্রিস

প্রবেশদ্বার: ফুটবল
**সানডে জার্নাল** (বর্মী: ဆန်းဒေးဂျာနယ်) মায়ানমারের ইয়াঙ্গুনে  অবস্থিত একটি বার্মিজ বিনোদন পত্রিকা যা প্রিন্ট মিডিয়া হিসাবে ২০১২ সালের ফেব্রুয়ারি মাসে চালু হয়েছিল। জার্নালটি মিয়ানমারে জনপ্রিয় পাঁচটি বিনোদন জার্নালের মধ্যে একটি।

ইতিহাস
------

সানডে জার্নাল ১২ ফেব্রুয়ারি ২০১২ মায়ানমারের তথ্য মন্ত্রণালয়ের আইনি অনুমতি নিয়ে প্রকাশনা কাজটি শুরু করেছিল। রবিবারের জার্নাল ফেব্রুয়ারি ২০১২ থেকে প্রকাশিত হয়েছে এবং সাপ্তাহিক পত্রিকাটি আট বছর ধরে সফলভাবে ২০২০ সালের জানুয়ারী পর্যন্ত প্রকাশিত হয়েছে। তবে অনলাইন মিডিয়া বিকাশ এবং প্রিন্ট মিডিয়া সংকটের কারণে প্রকাশনা আট বছর স্থগিত করা হয়েছিল। পত্রিকাটির মুদ্রণ বন্ধ থাকলেও এর অনলাইন মিডিয়া উপস্থিতি এখনও সফলভাবে চলছে।

আরো দেখুন
---------

* মিয়ানমারের সংবাদপত্রের তালিকা
* মিয়ানমারের গণমাধ্যম

তথ্যসূত্র
---------

1. ↑  "Sunday Journal"। *yellowpages.com.mm*। ২৫ জুন ২০২০ তারিখে মূল থেকে আর্কাইভ করা। সংগ্রহের তারিখ ২৩ জুন ২০২০।
2. ↑  "ဆိုရှယ်မီဒီယာက ခိုးကူးတွေ ပေးတဲ့ ဝေဒနာ"। *The Irrawaddy* (বর্মি ভাষায়)। ১৬ জানুয়ারি ২০১৯।

বহিঃসংযোগ
---------

* সানডে জার্নাল
* ফেসবুকে সানডে জার্নাল